ᱠᱩᱴᱴᱤ ᱨᱮᱵᱷᱟᱛᱤ

ᱮᱥ. ᱨᱮᱵᱷᱟᱛᱤ (ᱚᱞ ᱧᱩᱛᱩᱢ: ᱠᱩᱴᱴᱤ ᱨᱮᱵᱷᱟᱛᱤ) ᱫᱚ ᱥᱤᱧᱚᱛ ᱨᱮᱱ ᱥᱮᱨᱮᱧ ᱚᱞ ᱦᱚᱲ, ᱚᱱᱚᱬᱦᱤᱭᱟᱹ, ᱮᱠᱴᱤᱵᱷᱤᱥᱴ ᱟᱨ ᱰᱟᱠᱛᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱚᱱᱚᱬᱦᱮᱸ ᱨᱮᱱᱟᱜ ᱯᱮᱭᱟ ᱯᱩᱛᱷᱤ ᱩᱪᱷᱟᱹᱱ ᱟᱠᱟᱫᱟ ᱟᱨ ᱯᱟᱱᱤᱠᱩᱫᱟᱢ ᱨᱮᱱ ᱮᱰᱤᱴᱚᱨ ᱦᱚᱸ ᱠᱟᱱᱟᱭ, ᱱᱚᱣᱟ ᱫᱚ ᱛᱤᱨᱞᱟᱹ ᱠᱚᱣᱟᱜ ᱚᱞᱚᱜ ᱟᱨ ᱯᱩᱭᱞᱩ ᱛᱟᱢᱤᱞ ᱯᱷᱮᱢᱤᱱᱤᱥᱴ ᱢᱮᱜᱟᱡᱤᱱ ᱞᱟᱹᱜᱤᱫ ᱢᱤᱫ ᱥᱟᱶᱦᱮᱫ ᱠᱣᱟᱨᱴᱚᱨᱞᱤ ᱠᱟᱱᱟ ᱾ ᱟᱭᱢᱟ ᱥᱟᱶᱦᱮᱫ ᱢᱤᱫᱩᱱ ᱟᱨ ᱥᱟᱶᱛᱮ ᱯᱟᱹᱴᱷᱩᱣᱟᱹ ᱠᱚ ᱦᱚᱛᱮᱛᱮ ᱚᱱᱚᱬᱦᱮᱸ ᱥᱟᱠᱟᱢ ᱨᱤᱵᱷᱤᱭᱩ ᱠᱟᱛᱮ, ᱩᱱᱤ ᱫᱚ ᱟᱡᱟᱜ ᱠᱤᱪᱷᱩ ᱚᱱᱚᱬᱦᱮᱸ ᱪᱮᱛᱟᱱ ᱨᱮ ᱠᱟᱹᱢᱤ ᱮᱦᱚᱵ ᱠᱮᱫᱟ ᱾

ᱡᱤᱭᱚᱱ
ᱟᱥᱲᱟ ᱛᱟᱭᱚᱢ, ᱩᱱᱤ ᱫᱚ ᱥᱤᱫᱷᱟ ᱢᱮᱰᱤᱥᱤᱱ ᱮ ᱯᱟᱲᱦᱟᱣ ᱠᱮᱫᱟ ᱟᱨ ᱥᱤᱫᱷᱟ ᱢᱮᱰᱤᱥᱤᱱ ᱟᱨ ᱥᱚᱨᱡᱚᱨᱤ ᱨᱮ ᱵᱮᱪᱮᱞᱚᱨ ᱰᱤᱜᱽᱨᱤ ᱮ ᱟᱢᱮᱴ ᱠᱮᱫᱟ ᱾ ᱩᱱᱤ ᱫᱚ ᱪᱮᱱᱱᱟᱭ ᱨᱮᱱᱟᱜ ᱢᱟᱫᱽᱨᱟᱥ ᱤᱱᱥᱴᱤᱪᱭᱩᱴ ᱚᱯᱷ ᱰᱮᱵᱷᱞᱚᱯᱢᱮᱱᱴ ᱥᱴᱚᱰᱤᱡᱽ ᱨᱮ ᱢᱮᱰᱤᱠᱟᱞ ᱮᱱᱛᱷᱨᱚᱯᱚᱞᱚᱡᱤ ᱨᱮ ᱟᱡᱟᱜ ᱰᱚᱠᱴᱚᱨᱮᱞ ᱨᱤᱥᱚᱨᱪ ᱮ ᱪᱟᱞᱟᱣ ᱮᱫ ᱛᱟᱦᱮᱸᱫ ᱾ ᱨᱮᱵᱷᱟᱛᱤ ᱫᱚ ᱤᱱᱰᱤᱭᱟ ᱴᱩᱰᱮ ᱠᱷᱚᱱ ᱥᱟᱶᱦᱮᱫ ᱞᱟᱹᱜᱤᱫ ᱥᱤᱜᱟᱨᱟᱢ ᱑᱕: ᱯᱷᱮᱥᱮᱥ ᱚᱯᱷ ᱯᱷᱤᱭᱩᱪᱟᱨ ᱥᱤᱨᱯᱷᱟᱹ ᱮ ᱧᱟᱢ ᱠᱮᱫᱟ ᱟᱨ ᱥᱤᱧᱚᱛ ᱨᱮᱱ ᱢᱩᱬ ᱥᱟᱶᱦᱮᱫᱤᱭᱟᱹ ᱠᱚ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱥᱟᱦᱤᱛᱭᱚ ᱟᱠᱟᱰᱮᱢᱤ ᱦᱚᱛᱮᱛᱮ ᱒᱐᱐᱕ ᱥᱟᱞ ᱨᱮ ᱢᱤᱫ ᱴᱨᱟᱵᱷᱮᱞ ᱜᱨᱟᱱᱴ ᱮ ᱧᱟᱢ ᱠᱮᱫᱟ ᱾ ᱩᱱᱤ ᱫᱚ ᱢᱤᱫ ᱱᱮᱛᱟᱨᱟᱱ ᱛᱟᱢᱤᱞ ᱚᱱᱚᱬᱦᱤᱭᱟᱹ ᱠᱟᱱᱟᱭ ᱟᱨ ᱟᱭᱢᱟ ᱵᱤᱵᱟᱹᱫᱤᱭᱟᱹ ᱚᱱᱚᱬᱦᱮᱸ ᱥᱟᱠᱟᱢ ᱩᱪᱷᱟᱹᱱ ᱟᱠᱟᱫᱟ ᱾

ᱚᱱᱚᱬᱦᱮᱸ ᱟᱨ ᱥᱟᱶᱦᱮᱫ
ᱯᱟᱱᱤᱠᱩᱫᱟᱢ ᱫᱚ ᱩᱱᱤ ᱦᱚᱛᱮᱛᱮ ᱯᱩᱭᱞᱩ ᱛᱟᱢᱤᱞ ᱯᱷᱮᱢᱤᱱᱤᱥᱴ ᱢᱮᱜᱟᱡᱤᱱ ᱠᱟᱱᱟ ᱡᱟᱦᱟᱸ ᱫᱚ ᱟᱭᱢᱟ ᱞᱮᱠᱟᱱ ᱯᱟᱦᱴᱟ ᱠᱚ ᱡᱮᱞᱮᱠᱟ ᱜᱷᱟᱨᱚᱸᱡᱽ, ᱨᱟᱡᱽᱟᱹᱨᱤ, ᱵᱮᱯᱟᱨ, ᱛᱤᱨᱞᱟᱹ ᱯᱟᱹᱨᱥᱤ ᱨᱮᱱᱟᱜ ᱧᱟᱢ, ᱱᱮᱛᱟᱨᱟᱱ ᱜᱟᱭᱟᱱ, ᱩᱯᱟᱹᱥ, ᱠᱷᱟᱴᱚ ᱠᱟᱹᱦᱱᱤ ᱟᱨ ᱛᱤᱨᱞᱟᱹ ᱚᱱᱚᱞᱤᱭᱟᱹ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱚᱱᱚᱬᱦᱮᱸ ᱠᱚ ᱩᱫᱩᱜ ᱥᱚᱫᱚᱨᱟ ᱾

ᱛᱤᱨᱞᱟᱹ ᱚᱱᱚᱞᱤᱭᱟᱹ ᱠᱚᱣᱟᱜ ᱤᱱᱴᱟᱨᱵᱷᱤᱭᱩ, ᱱᱮᱛᱟᱨᱟᱱ ᱚᱱᱚᱬᱦᱮᱸ ᱟᱨ ᱠᱷᱟᱴᱚ ᱠᱟᱹᱦᱱᱤ ᱠᱚ ᱥᱚᱫᱚᱨ, ᱫᱷᱟᱹᱨᱛᱤ ᱯᱟᱹᱨᱥᱤ ᱠᱷᱚᱱ ᱛᱟᱢᱤᱞ ᱨᱮ ᱚᱱᱠᱟᱱ ᱠᱟᱹᱢᱤ ᱠᱚᱣᱟᱜ ᱴᱨᱟᱱᱥᱞᱮᱥᱟᱱ, ᱠᱨᱤᱭᱮᱴᱤᱵᱽ ᱯᱨᱚᱥᱮᱥ ᱟᱨ ᱥᱚᱝᱜᱟᱢ ᱥᱟᱶᱦᱮᱫ ᱨᱮᱱᱟᱜ ᱜᱟᱞᱢᱟᱨᱟᱣ ᱱᱚᱣᱟ ᱢᱮᱜᱟᱡᱤᱱ ᱨᱮᱱᱟᱜ ᱦᱟᱹᱴᱤᱧ ᱨᱮ ᱛᱟᱦᱮᱸᱱᱟ ᱾ ᱚᱱᱚᱬᱦᱮᱸ ᱴᱚᱴᱷᱟ ᱨᱮ, ᱩᱱᱤᱭᱟᱜ ᱒᱐᱐᱐ ᱥᱟᱞ ᱨᱮ ᱯᱩᱭᱞᱩ ᱨᱤᱞᱤᱡᱽ ᱫᱚ ᱯᱩᱱᱟᱭᱭᱟᱭ ᱯᱳᱞᱟ ᱟᱞᱟᱭᱩᱢ ᱵᱷᱮᱞᱤᱪᱟᱢ ᱛᱟᱦᱮᱸ ᱠᱟᱱᱟ ᱾

ᱠᱩᱴᱴᱤ ᱨᱮᱵᱷᱟᱛᱤ ᱭᱟᱜ ᱫᱚᱥᱟᱨ ᱯᱩᱛᱷᱤ ᱢᱩᱞᱟᱭᱜᱟᱞ ᱡᱟᱦᱟᱸ ᱫᱚ ᱒᱐᱐᱒ ᱥᱟᱞ ᱨᱮ ᱩᱪᱷᱟᱹᱱ ᱞᱮᱱᱟ, ᱱᱚᱣᱟ ᱫᱚ ᱛᱟᱢᱤᱞ ᱥᱟᱶᱦᱮᱫ ᱛᱷᱟᱯᱚᱱ ᱨᱮᱱ ᱠᱚᱱᱡᱟᱨᱵᱷᱮᱴᱤᱵᱽ ᱠᱷᱚᱱ ᱵᱤᱵᱟᱹᱫᱽ ᱛᱟᱦᱮᱸ ᱠᱟᱱᱟ ᱾ ᱨᱟᱹᱜᱤ ᱛᱮ ᱯᱮᱨᱮᱡ ᱠᱚᱲᱟ ᱯᱷᱤᱞᱢ ᱥᱮᱨᱮᱧ ᱚᱞ ᱦᱚᱲ ᱠᱚ ᱱᱚᱣᱟ ᱯᱩᱛᱷᱤ ᱠᱚ ᱠᱷᱚᱨᱟᱯ ᱠᱮᱫᱟ ᱾ ᱱᱚᱣᱟ ᱵᱤᱵᱟᱹᱫᱽ ᱫᱚ ᱠᱟᱞᱪᱟᱨᱟᱞ ᱵᱤᱵᱟᱹᱫᱽ ᱨᱮᱱᱟᱜ ᱯᱟᱨᱟᱢᱤᱴᱚᱨ ᱨᱮ ᱯᱟᱥᱱᱟᱣ ᱮᱱᱟ: ᱵᱷᱚᱸᱰ ᱠᱚᱞ, ᱪᱤᱴᱷᱤ ᱟᱨ ᱫᱷᱚᱢᱠᱤ ᱠᱚ ᱦᱩᱭᱮᱱᱟ, ᱟᱨ ᱚᱱᱚᱞᱤᱭᱟᱹ ᱭᱟᱜ ᱤᱢᱟᱱᱫᱟᱨᱤ ᱪᱮᱛᱟᱱ ᱨᱮ ᱯᱷᱨᱤ ᱛᱮ ᱠᱚᱢᱮᱱᱴ ᱠᱚ ᱦᱩᱭ ᱞᱮᱱᱟ ᱾ ᱢᱤᱫ ᱥᱮᱨᱮᱧ ᱚᱞ ᱦᱚᱲ ᱫᱚ ᱱᱚᱣᱟ ᱦᱚᱸᱭ ᱫᱟᱹᱵᱤ ᱠᱮᱫᱟ ᱡᱮ ᱩᱱᱤ ᱞᱮᱠᱟᱱ ᱚᱱᱚᱞᱤᱭᱟᱹ ᱠᱚ ᱫᱚ ᱵᱷᱚᱭᱟᱝᱠᱟᱨ ᱚᱨᱡᱚ ᱞᱟᱹᱜᱤᱫ ᱥᱟᱵᱽᱫᱷᱟᱱ ᱛᱟᱦᱮᱸ ᱛᱮᱜᱮ ᱦᱩᱭᱩᱜ ᱛᱟᱠᱚᱣᱟ, ᱫᱚᱥᱟᱨ ᱫᱚ ᱪᱮᱱᱱᱟᱭ ᱨᱮᱱᱟᱜ ᱢᱟᱣᱩᱱᱴ ᱨᱳᱰ ᱨᱮ ᱫᱷᱚᱨᱚᱢ ᱡᱩᱲᱩ ᱛᱮ ᱟᱠᱚ ᱥᱟᱞᱟᱜ ᱡᱩᱞᱩᱜ ᱢᱟ ᱾ ᱢᱮᱱᱠᱷᱟᱱ ᱩᱱᱤ ᱫᱚ ᱱᱚᱣᱟ ᱞᱟᱹᱭ ᱠᱮᱫᱟ, "ᱤᱧᱟᱜ ᱡᱚᱥ ᱫᱚ ᱢᱩᱞᱟᱭᱜᱟᱞ (ᱪᱩᱪᱩ) ᱫᱚ 'ᱤᱜᱽᱡᱤᱵᱷᱤᱴᱮᱰ' ᱠᱚᱢᱳᱰᱤᱴᱤ ᱵᱚᱫᱚᱞ ᱛᱮ 'ᱤᱱᱦᱮᱵᱤᱴᱮᱰ' ᱡᱤᱣᱤᱫ ᱨᱤᱭᱮᱞᱤᱴᱤ ᱞᱮᱠᱟᱛᱮ ᱠᱷᱚᱸᱫᱽᱨᱚᱸᱫᱽ ᱜᱮ ᱾" ᱮᱰᱡᱳᱭᱤᱱᱴ ᱴᱩ ᱫᱟ ᱠᱚᱱᱴᱮᱱᱴ, "ᱣᱤᱛᱷ ᱣᱚᱨᱰᱥ ᱟᱭᱤ ᱣᱤᱵᱷ ᱢᱟᱭ ᱵᱚᱰᱤ" ᱧᱩᱛᱩᱢ ᱨᱮᱱᱟᱜ ᱢᱤᱫ ᱮᱥᱮ, ᱩᱱᱤ ᱫᱚ ᱩᱱᱟᱹᱜ ᱵᱟᱰᱟᱭ ᱠᱟᱛᱮ ᱜᱟᱞᱚᱪ ᱠᱮᱫᱟ ᱡᱮ ᱪᱮᱫ ᱞᱮᱠᱟ ᱢᱤᱫ ᱯᱮᱴᱨᱤᱭᱟᱨᱠᱟᱞ ᱴᱨᱮᱰᱤᱥᱟᱱ, ᱚᱞ ᱟᱠᱟᱱ ᱟᱹᱲᱟᱹ ᱨᱮᱱᱟᱜ ᱫᱟᱲᱮ ᱦᱟᱴᱤᱧ ᱠᱷᱚᱱ ᱵᱚᱛᱚᱨ ᱠᱟᱛᱮ, ᱛᱤᱨᱞᱟᱹ ᱠᱚ ᱟᱠᱚᱣᱟᱜ ᱦᱚᱲᱢᱚ ᱪᱮᱛᱟᱱ ᱨᱮ ᱱᱮᱨᱮᱴᱤᱵᱷ ᱞᱟᱜᱟᱣ ᱞᱟᱹᱜᱤᱫ ᱮ ᱵᱟᱹᱫᱽ ᱠᱮᱫ ᱠᱚᱣᱟ ᱾ ᱩᱱᱤᱭᱟᱜ ᱛᱮᱥᱟᱨ ᱨᱤᱞᱤᱡᱽ ᱫᱚ ᱒᱐᱐᱓ ᱥᱟᱞ ᱨᱮ ᱛᱟᱱᱤᱢᱟᱭᱤᱱ ᱟᱭᱟᱭᱨᱟᱢ ᱤᱨᱟᱠᱟᱭᱜᱟᱞ ᱛᱟᱦᱮᱸ ᱠᱟᱱᱟ ᱾

᱒᱐᱐᱗ ᱥᱟᱞ ᱨᱮ ᱩᱱᱤᱭᱟᱜ ᱚᱱᱚᱬᱦᱮᱸ ᱵᱚᱰᱤᱥ ᱰᱚᱨ ᱨᱮᱱᱟᱜ ᱤᱝᱞᱤᱥ ᱴᱨᱟᱱᱥᱞᱮᱥᱟᱱ ᱨᱤᱞᱤᱡᱽ ᱮᱱᱟ ᱾ ᱥᱮᱴᱟᱨᱰ ᱵᱟᱣᱩᱱᱰᱨᱤᱡᱽ ᱤᱝᱞᱤᱥ ᱴᱨᱟᱱᱥᱞᱮᱥᱟᱱ ᱨᱮ ᱩᱱᱤᱭᱟᱜ ᱟᱨ ᱢᱤᱫ ᱚᱱᱚᱬᱦᱮᱸ ᱨᱮᱱᱟᱜ ᱠᱚᱞᱮᱠᱥᱟᱱ ᱒᱐᱑᱒ ᱥᱟᱞ ᱨᱮ ᱨᱤᱞᱤᱡᱽ ᱮᱱᱟ ᱾

ᱥᱤᱱᱮᱢᱟ
ᱨᱮᱵᱷᱟᱛᱤ ᱫᱚ ᱒᱐᱑᱓ ᱨᱮᱱᱟᱜ ᱯᱷᱤᱞᱢ ᱢᱟᱨᱤᱭᱟᱱ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱡᱚᱠᱷᱚᱱ ᱯᱷᱤᱞᱢ ᱨᱮᱱ ᱰᱟᱭᱨᱮᱠᱴᱚᱨ ᱵᱷᱟᱨᱚᱛᱵᱟᱞᱟ ᱫᱚ ᱢᱤᱫ ᱛᱟᱢᱤᱞ ᱥᱠᱳᱞᱟᱨ ᱮ ᱯᱟᱱᱛᱮ ᱮᱫ ᱛᱟᱦᱮᱸᱫ ᱾ ᱱᱚᱣᱟ ᱯᱷᱤᱞᱢ ᱨᱮᱱᱟᱜ ᱥᱟᱣᱩᱱᱰᱴᱨᱮᱠ ᱮᱞᱵᱚᱢ ᱞᱟᱹᱜᱤᱫ, ᱩᱱᱤ ᱫᱚ ᱫᱩᱠᱷ ᱟᱱᱟᱜ ᱥᱮᱨᱮᱧ "ᱭᱮᱝᱜᱟ ᱯᱳᱱᱟ ᱨᱟᱥᱟ" ᱟᱨ ᱴᱨᱮᱠ "ᱱᱮᱱᱡᱮ ᱮᱡᱷᱩ" ᱨᱮᱱᱟᱜ ᱞᱤᱨᱤᱠᱥ ᱮ ᱚᱞ ᱠᱮᱫᱼᱟ ᱾ ᱮᱞᱵᱚᱢ ᱨᱮᱱᱟᱜ ᱢᱤᱭᱩᱡᱤᱠᱟᱞ ᱥᱟᱠᱥᱮᱥ ᱵᱤᱥᱮᱥ ᱠᱟᱛᱮ ᱴᱨᱮᱠ "ᱱᱮᱱᱡᱮ ᱮᱡᱷᱩ", ᱩᱱᱤᱭᱟᱜ ᱞᱤᱨᱤᱠᱟᱞ ᱥᱴᱟᱭᱤᱞ ᱠᱚ ᱠᱨᱤᱴᱤᱠᱟᱞ ᱞᱮᱠᱟᱛᱮ ᱠᱚ ᱥᱟᱨᱦᱟᱣ ᱠᱮᱫᱼᱟ ᱾ ᱩᱱᱤ ᱫᱚ "ᱮᱱᱱᱤᱞᱮ ᱢᱚᱦᱟ ᱚᱞᱤᱭᱳ" ᱥᱮᱨᱮᱧ ᱞᱟᱹᱜᱤᱫ ᱞᱤᱨᱤᱠᱥ ᱮ ᱚᱞ ᱠᱮᱫᱼᱟ ᱡᱟᱦᱟᱸ ᱫᱚ ᱮᱢᱴᱤᱵᱷᱤ ᱠᱳᱠ ᱥᱴᱩᱰᱤᱭᱳ (ᱥᱤᱧᱚᱛ) ᱨᱮ ᱩᱪᱷᱟᱹᱱ ᱞᱮᱱᱟ ᱾ ᱟᱨ ᱩᱱᱤ ᱫᱚ ᱯᱷᱤᱞᱢ ᱮᱢᱳᱮᱢ ᱡᱟᱦᱟᱸ ᱫᱚ ᱨᱟᱵᱤ ᱩᱫᱭᱟᱣᱟᱨ ᱮ ᱰᱟᱭᱨᱮᱠᱴ ᱟᱠᱟᱫᱟ ᱩᱱᱟᱹᱜ ᱨᱮᱱᱟᱜ ᱛᱟᱢᱤᱞ ᱵᱷᱚᱨᱥᱟᱱ ᱨᱮ ᱚᱥᱠᱟᱨ ᱠᱚᱢᱯᱳᱡᱟᱨ ᱮ ᱟᱨ ᱨᱟᱦᱢᱟᱱ ᱦᱚᱛᱮᱛᱮ ᱢᱤᱭᱩᱡᱤᱠ ᱥᱠᱳᱨ ᱞᱟᱹᱜᱤᱫ ᱦᱚᱸ ᱢᱤᱫ ᱥᱮᱨᱮᱧ ᱮ ᱚᱞ ᱟᱠᱟᱫᱼᱟ ᱾

ᱱᱚᱣᱟ ᱥᱟᱠᱥᱮᱥᱯᱷᱩᱞ ᱯᱷᱤᱞᱢ ᱠᱚ ᱢᱟᱭᱟ ᱡᱟᱦᱟᱸ ᱫᱚ ᱟᱥᱣᱤᱱ ᱥᱟᱨᱟᱵᱟᱱᱟᱱ ᱮ ᱰᱟᱭᱨᱮᱠᱴ ᱟᱠᱟᱫᱟ, ᱟᱨ ᱘ ᱛᱳᱴᱟᱠᱟᱞ ᱡᱟᱦᱟᱸ ᱫᱚ ᱥᱨᱤ ᱜᱟᱱᱮᱥ ᱮ ᱰᱟᱭᱨᱮᱠᱴ ᱟᱠᱟᱫᱟ ᱩᱱᱟᱹᱜ ᱨᱮᱱᱟᱜ ᱥᱮᱨᱮᱧ ᱞᱟᱹᱜᱤᱫ ᱦᱚᱸ ᱞᱤᱨᱤᱠᱥ ᱮ ᱚᱞ ᱟᱠᱟᱫᱼᱟ ᱾ ᱩᱱᱤ ᱫᱚ ᱥᱤᱨᱟᱜᱩ ᱯᱷᱤᱞᱢ ᱥᱟᱞᱟᱜ ᱟᱡᱟᱜ ᱰᱟᱭᱨᱮᱠᱴᱳᱨᱤᱭᱟᱞ ᱰᱮᱵᱩᱴ ᱮ ᱵᱮᱱᱟᱣ ᱠᱮᱫᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ